Σκαρλάτος Καλλιμάχης

Ο Σκαρλάτος Καλλιμάχης (1773 - 12 Δεκεμβρίου 1821) ήταν ηγεμόνας της Μολδαβίας (ως Σκαρλάτος Β΄).

 Βιογραφικά στοιχεία 
Γεννήθηκε στην Κωνσταντινούπολη το 1773. Ήταν Μέγας Διερμηνέας της Υψηλής Πύλης από το 1801 ως 1806, Πρίγκηπας της Μολδαβίας κατά διαδοχικά διαστήματα από το 1806 ως το 1819, και Πρίγκηπας της Βλαχίας από τον Φεβρουάριο ως το Ιούνιο του 1821. 

Ήταν γιος του Αλεξάνδρου Καλλιμάχη και της Ελένης/Ρωξάνδρας Γκίκα, κόρης του Σκαρλάτου Γκίκα. Παντρεύτηκε τη Σμαράγδα ΜαυρογέννηPrince Scarlatos ‘Charles’ (Alexander) Callimachi + & Princess Smaragda (Nicolas) Mavroyeni. Το 1810, κατά τη διάρκεια του Ρωσοτουρκικού πολέμου φυλακίστηκε από τους Ρώσους και μεταφέρθηκε στο Χάρκοβο. Επανήλθε στον θρόνο της Μολδαβίας το 1812. Το 1819 ο Καλλιμάχης κατηγορήθηκε ότι συνωμοτούσε με τους Ρώσους και μεταφέρθηκε στην Κωνσταντινούπολη για να εκτελεσθεί, κατόρθωσε όμως να αθωωθεί και να αυξήσει την πολιτική του δύναμη. Δηλητηριάστηκε και πέθανε στην Κλαυδιούπολη της Βιθυνίας στις 12 Δεκεμβρίου του 1821.

Γιος του ήταν ο Αλέξανδρος Καλλιμάχης (νεότερος) ηγεμόνας της Σάμου.

 Έργο του 
Ο Σκαρλάτος Καλλιμάχης, ο οποίος υπέγραφε τα χρυσόβουλά του ως «Ἰωάννης Σκαρλάτος Ἀλεξάνδρου Καλλιμάχης, Ἐλέῳ Θεοῦ Αὐθέντης και Ἡγεμών πάσης Μολδαυΐας», έκανε νομοθετικό έργο και περιέκοψε τη φορολογία προς όφελος των Βογιάρων. Πήρε μέτρα εναντίον της Βουβωνικής Πανώλης που, κατά τα έτη 1813-14, έπληξε τη Βλαχία και ιδίως το Βουκουρέστι. Έκανε έργα οδοποιίας και σανιδόστρωσε δρόμους. Υποστήριξε την Ελληνική εκπαίδευση σε διάφορες περιοχές της Οθωμανικής επικράτειας. Στον Λόγιο Ερμή του 1819 δημοσιεύεται το χρυσόβουλο με το οποίο χορηγούσε ετήσια συνδρομή διακοσίων γροσίων προς ενίσχυση του Γυμνασίου Σμύρνης Ερμής ο Λόγιος, τευχ. 5, 1η Μαρτίου 1819, Επιστολή Θ. Νέγρη προς Κούμαν,και Θέσπισμα του Ηγεμόνος Καλλιμάχη, δι οὗ...σελ. 149-152, καθώς και Ερμής ο Λόγιος, τευχ. 8, 15 Απριλίου 1819, Επιστολή Επιτρόπων Φιλολογικού Γυμνασίου Σμύρνης προς τον ηγεμόνα, σελ.263-266.. Το ίδιο έτος καταχωρείται στον Λόγιο Ερμή και επιστολή, στην οποία εκδηλώνεται η πρόθεσή του να αναλάβει την επιστασία Σχολής στην Πελοπόννησο Ερμής ο Λόγιος, τευχ. 16, 15 Αυγούστου 1819, Περί συστάσεως σχολής εν Πελοποννήσῳ, σελ.682-688.. Υποστήριξε επίσης τη γλωσσική αναρρύθμιση της Ρουμανικής γλώσσας του Γεωργίου Ασάχη και καθιέρωσε την καλλιέργεια πατάτας στη Μολδαβία.

 Παραπομπές 

 Πηγές 
 Σκαρλάτος Καλλιμάχης, συνοπτικό βιογραφικό σημείωμα από το Ινστιτούτο Νεοελληνικών Ερευνών.

Κατηγορία:Ηγεμόνες της Μολδαβίας
Κατηγορία:Ηγεμόνες της Βλαχίας
Σκαρλατος